થરાદ ખાતે આવેલી સેલટેક્ષ કચેરી પરથી રાજસ્થાન તરફથી અને કચ્છ તરફથી આવતી હજારો ટ્રકો પસાર થાય છે જેમાં અમુક ટ્રકો ફોલ્ડરીયાઓ દ્વારા સેટીંગ કરી ચોર માર્ગેથી કે કચેરી પરથી પસાર કરાવતા હોવાનુ અગાઉ ચર્ચાસ્પદ બન્યુ હતુ જેને લઈને થરાદ ડીવાયએસપી ઉમેશ પટેલના કાને આ ચર્ચા જતાં ખાનગી રાહે વોચ ગોઠવી સેલટેક્ષની ચોરી કરતી ટ્રકોને ઝડપી સેલટેક્ષ વિભાગને સોપતાં કાયદેસરની કાર્યવાહી કરવામાં આવી હતી ત્યારે ગત રોજ સેલટેક્ષ કચેરી પરથી પસાર થતી બે ટ્રકોને અટકાવી તપાસ કરતાં તેનો અગાઉનો પણ ટેક્ષ બાકી હોવાથી થરાદ સેલટેક્ષ વિભાગે બન્ને ટ્રકોની અટકાયત કરી તેની વિરૂધ્ધ કાયદેસરની કાર્યવાહી હાથ ધરાતાં ટ્રક ચાલકોમાં ખળભળાટ મચી જવા પામી હતી જેમાં એક ટ્રકનો અંદાજે ચાલીસ લાખનો ટેક્ષ બાકી હોવાનુ ચર્ચાસ્પદ બન્યુ હતુ જો તે ખરેખર સાચુ હોયતો આટલો મોટો ટેક્ષ વસુલવામાં વિલંભતા કેમ કરી જેને લઈને સેલટેક્ષ કચેરીના અધિકારીઓ પર અનેક શંકા કુશંકા સેવાઈ રહી છે આ અંગે રાજ્ય સરકાર ગંભીર બની યોગ્ય કાર્યવાહી કરે તેવી માંગ ઉઠી રહી છે આ અંગે થરાદ સેલટેક્ષ કચેરીના સુત્રોએ સંદશ સાથે વાત કરતાં જણાવ્યુ હતુ કે અગાઉનો ટેક્ષ બાકી હોય તે ટ્રકોને રોકાવી તેનો કેટલો ટેક્ષ બાકી છે તે બાબતી તપાસ કરી તેનો ટેક્ષ વસુલી ટ્કો સોપી દેવામાં આવે છે